ຂປລ. ຄູ-ອາຈານ, ນັກສຶກສາ ສະຖາບັນວິຈິດສິນແຫ່ງຊາດ ໄດ້ຮັບການຮຽນຮູ້ ການອອກແບບດີຊາຍ ໃນສາຂາວິຊາຕ່າງໆ ຜ່ານການອອກແບບດີຊາຍ ທາງດ້ານການ ຈັດສັນຕົວເມືອງ, ສະຖາປະນິກຕຶກອາຄານ, ທີ່ຢູ່ອາໃສ, ລົດຍົນ, ກົນຈັກ, ການຜະລິດ ໃນອຸດສະຫະກໍາ ແລະ ການອອກແບບດີຊາຍຜະລິດຕະພັນ ພູມປັນຍາຂອງທ້ອງຖິ່ນ, ຕະຫລອດງານ ສິລະປະທຸກສາຂາວິຊາ. ເພື່ອເປັນການສົ່ງເສີມພັດທະນາ ການຮຽນ-ການສອນ ຂອງພາກວິຊາຕ່າງໆ ໃຫ້ມີຄວາມກ້າວໜ້າ. ຫົວຂໍ້ ທີ່ນໍາມາແລກປ່ຽນປະກອບມີ: ທີ່ມາຂອງເຈ້ຍ ຄຸນນະພາບ, AM Existence of Lao Craphic designers; ຫົວຂໍ້ ສຽງຈາກຕົວອັກສອນ; Design Thimg King; Uy Life and my inspiration; ຄວາມຫລາກຫລາຍ ທີ່ໜ້າຫລົງໄຫລ; ເທັກນິກການພິມ ແລະ ອື່ນໆ.
ງານດັ່ງກ່າວ, ໄດ້ຈັດຂຶ້ນໃນວັນທີ 27 ເມສາ ນີ້ ທີ່ສະຖາບັນ ວິຈິດສິນແຫ່ງຊາດ ໃນໂອກາດວັນອອກແບບໂລກ 2017 (World desing day 2017) ໂດຍມີທ່ານ ໄມ່ສີງ ຈັນບຸດດີ ຫົວໜ້າສະຖາບັນ ສິຈິດສິນແຫ່ງຊາດ, ທ່ານ ປະເສີດ ບັນຈົງພັກດີ ຫົວໜ້າ ບໍລິສັດ ບູຫລາດ ດີຊາຍກຣຸບ ຈໍາກັດຜູ້ດຽວ, ມີບັນດາຄູ-ອາຈານ, ພ້ອມດ້ວຍນັກຮຽນ-ນັກສຶກສາ ເຂົ້າຮ່ວມ.
ຂ່າວ: ຂັນໄຊ
ເນື້ອໃນ: ຂປລ